Nora Mørk: – Masete å måtte vinne med 10 mål
– Det er til tider masete å måtte vinne med 10 mål. Det er et jag, sier hun til VG og mener alle andre klubber i Norge slipper unna med feilskjær. Klubbskiftet: Nora Mørk får topplønn i GyörKvinner: Glassverket-Larvik Avgjøres over to kamper onsdag 11. og lørdag 14. mai. Menn: Elverum-Haslum Møtes onsdag 11. og søndag 15. mai. Hvis klubbene vinner en kamp hver møtes de i avgjørende finale onsdag 18. mai. Mørk spiller sine to siste kamper for Larvik før overgangen til Györ. Onsdagens finalemotstander Glassverket er blitt slått med 11 og ni mål i to seriekamper mens drammenserne ble satt på plass med 28 – 19 i cupfinalen i romjulen. – Men vi er spente egentlig, sier hun og hevder at det store favorittstempelet ikke går ut over motivasjonen. – Vi har selvsagt forventninger om å vinne. Over to kamper er vi vanskelige å slå. Den selvtilliten har vi, sier Nora Mørk. Fra VM: Nora Mørk revolusjonerer håndballen Lørdag spilles den avgjørende finalekampen hjemme i Larvik. Nora Mørk har i sin i klubben aldri opplevd å tape en serie- eller cupkamp, men har faktisk tapt i enkeltkamper for Tertnes (2014) og Vipers (2015) i nettopp sluttspillet. Men alt tyder på at hun avslutter sin tid i Vestfold med tittel nummer 16. På herresiden avsluttes sesongen med den klassiske finalen mellom Haslum og Elverum. I mars gjorde klubbene opp om sølvet bak seriemester ØIF Arendal. Det endte med supporterbråk. Haslum er bøtelagt med 15.000 kroner av håndballforbundet mens politiet fortsatt etterforsker hærverket mot to busser fra Elverum. Les også: Sølvdramaet endte med trakassering og hærverk De siste sesongene har Elverum dominert sluttspillet. Klubben har spilt seks strake finaler og vunnet de fire siste. I fjor ble det 29 – 26 over Bodø i den avgjørende finalen. Seier over Haslum over to eller tre kamper gir plass i playoff til Champions League. Sist høst klarte Elverum å komme seg inn i den gjeveste europacupen for første gang og tok respektable syv poeng i gruppespillet. Larvik, er for lengst klare for Champions League-spill til høsten. På kvinnesiden går nemlig den direkte plassen til seriemesteren. I VG Sportens ferske podcast får du dommen over bokseverdenens superkamp, Leicester-helten som ble flau og hvorfor far og sønn Thoresen må passe seg som hockeyeksperter:
Nora Mørk (25) har tapt bare to kamper mot norske lag som Larvik-spiller. Foran sluttspillfinalen mot Glassverket er hun lei forventningene om å vinne alle kamper stort hjemme i Norge.